Mariasun Oteiza Agirre

Mariasun Oteiza Agirre (Elgoibar, Gipuzkoa, 1948ko abuztuaren 28a - Eibar, Gipuzkoa, 2026ko urtarrilaren 11) makinaria saltzailea, bertso gai-jartzailea, aurkezlea, bertso irakaslea eta gai-emailea izan zen.

 Bizitza 
Elgoibarko Altzola auzoan (Gipuzkoa) jaio zen. Jaiotetxea utziz gero, Eibar izan zuen bizileku. Ezkondua, lan-inportazioko makinaria salmenta arloko Egasa enpresan egin zuen lan urte askotan herrigintzari eskainitako lan eskergarekin uztartuz.

Euskaltzalea eta bertsozalea, XX. mendeko bi azken hamarkadeten emakumeen presentzia eta protagonismoa urria zen garaian emakume bide-urratzailea izan zen bertsolaritzaren baitako hainbat alorretan: bertso-irakasle Debabarrenako hainbat bertso-eskolatan, gai-jartzaile, gai-emaile eta aurkezle. Bailarako herrietako jaialdi askotako gai-jartzailea izan zen aldi horretan.

Euskal Herriko Bertsozale Elkartea sortu zenean, bertako borondatezko jardunera batu zen. Gipuzkoa eta Euskal Herriko Bertsolari txapelketetan, Bertso Egunean eta Euskal Herriko Bertsozale Elkarteak antolatutako saio berezietako gai-jartzaile talde ugarietan jardun zuen 1988tik 2003ra bitartean, itzaleko lana eginez batik bat, baina baita zenbait saiotako gai-emaile eta aurkezle lana eginez ere. Horrez gain, garai bertsuan Gipuzkoako Bertsozale Elkarteko zuzendaritza batzordean egindako lana nabarmendu behar da.

 Jarduerak 
Besteak beste, parte hartze hauexek izan zituen: 

 Gai-jartzaile: 

 Euskal Herriko Bertsolari Txapelketa Nagusia: 1989 eta 1993.
 Gipuzkoako Bertsolari Txapelketa: 1991, 1995 eta 2003
 Txapelketa Nagusirako Gipuzkoako kanporaketa: 1988 eta 2001.
 Gipuzkoako Herriarteko Txapelketa: 1999 (Eibar-Elgoibar taldea).
 Bertso Eguna: 1998
 Eibar, Elgoibar, Soraluze, Oñatiko jaialdietan, besteak beste.

 Gai-emaile eta aurkezle: 

 Txapelketa Nagusirako Gipuzkoako kanporaketa 1988: Antzuola eta Elgoibar.
 Gipuzkoako Bertsolari Txapelketa 1991: Antzuola eta Eibar.
 Jaialdietan: Eibar, Elgoibar, Soraluze, Oñati...

 Heriotza 
2026ko urtarrilaren 11n zendu zen bere bizitzako aldi luzeenean bizitako herrian, Eibarren.

 Erreferentziak 

 Kanpo estekak 

Kategoria:Elgoibartarrak
Kategoria:Eibarren hildakoak
Kategoria:Gai-jartzaileak
Kategoria:Emakume aitzindariak
Kategoria:Emakume irakasleak
Kategoria:Gipuzkoako irakasleak
Kategoria:Emakume aurkezleak
Kategoria:Emakume saltzaileak